Temeljem članka 7. stavak 1. Pravilnika o financiranju javnih potreba Općine Dubrava („Glasnik Zagrebačke županije“ broj: 6/16), u svezi s člankom 29. stavku 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ br. 26/15.) i članka 45. Statuta Općine Dubrava, („Glasnik Zagrebačke županije“ broj: 11/21), a temeljem objavljenog Javnog poziva za dostavu projekata koji se financiraju iz proračuna Općine Dubrava u 2024. godini, na prijedlog Povjerenstva, za ocjenu Programa Udruga, Općinski načelnik Općine Dubrava, donosi

**O D L U K U**

**o dodjeli financijskih sredstava**

**temeljem Javnog poziva za dodjelu financijske potpore**

**programima/projektima u području zdravstvene, socijalno-humanitarne**

**zaštite i udruga proizašlih iz Domovinskog rata za 2024. godinu**

**I.**

 Temeljem podnijetih programa i projekata na Javni poziv Općine Dubrava za dodjelu financijske potpore programima/projektima u području zdravstvene, socijalno-humanitarne zaštite i udruga proizašlih iz Domovinskog rata za 2024. godinu, odobravaju se i dodjeljuju sredstva Udrugama, kako slijedi:

**1.** **Udruga žena liječenih od raka dojke – Sveta Margareta**, Braće Radić 2, Dubrava, OIB:98874416915 , Rno: 0197176, registarski broj:01002253, zatražila je sredstva za sufinanciranje programa pružanja pomoći oboljelima i članovima njihovih obitelji kroz obilježavanje Dana narcisa, provođenje edukativnog izleta, provođenje programa Hod za život, odlazak na predavanje i druženje s Udrugom Agata Križevci, tradicionalni odlazak na Mariju Bistricu, odlazak na Think pink- race for the cure, organiziranje revije.

Projekt se sufinancira sa iznosom od 1.800,00 eura.

**2.** **Udruga umirovljenika općine Dubrava**, Strossmayerova 9, Dubrava, OIB: 28757575447, Rno:0066998, registarski broj:01000048, zatražila je sredstva za sufinanciranje programa/projekata koji doprinose razvoju zdravstvene i socijalno-humanitarne zaštite u dijelu pomoći starijim osobama treće životne dobi, starijim i nemoćnim osobama i poticanju organiziranog korištenja slobodnog vremena starijih osoba. Potražuju sredstva za program pod nazivom „Naših trideset godine, i starost može biti lijepa.“.

Projekt se sufinancira sa iznosom od 1.500,00 eura.

**3. Udruga za autizam „Zagreb“**, Ulica kneza Ljudevita Posavskog 37, Zagreb, OIB: 47012378732, Rno: 22969, registarski broj: 00000169, zatražila je sredstva za provedbu programa pod nazivom „Održivost i jačanje kapaciteta životne zajednice za osobe s poremećajem iz spektra autizma“.

Projekt se sufinancira sa iznosom od 800,00 eura.

**4. Udruga hrvatskih vojnih invalida Domovinskog rata Vrbovec**, Celine 8, Vrbovec, OIB: 58813712445, RNO: 0336736, registarski broj: 01002250, zatražila je sredstva za program „Podrška boljoj integraciji članovima HRVI-a u sportskom i društvenom životu, te čuvanje uspomene na vrijednosti Domovinskog rata“.

Projekt se sufinancira sa iznosom od 800,00 eura.

**5. Hrvatski časnički zbor Vrbovec**, Brdo 19, Vrbovec, OIB: 73364616070, Rno:0327866, registarski broj: 01001569, koji djeluje za područja bivše Općine Vrbovec, pa tako i za Općinu Dubrava, traži sredstva za sufinanciranje pet programa: obilježavanje značajnih datuma iz Domovinskog rata, obilježavanje značajnih državnih blagdana, obuku, osposobljavanje i druženje časnika, sudjelovanje u aktivnostima srodnih braniteljskih udruga te sudjelovanje u aktivnostima koja se odnose na natjecanja u gulašijadi, fišu i gulašu i aktivnosti koje su vezane za aktivnosti u okviru i izvan lokalne zajednice.

 Projekt se sufinancira sa iznosom od 2.000,00 eura.

**6. Blok umirovljenika Dubrava**, Svete Margarete 4, Dubrava, OIB: 73588644676, Rno: 01003518, registarski broj: 01003518, zatražio je sredstva za provedbu programa pod nazivom „Briga za članove Udruge kao i za osobe starije životne dobi“.

 Projekt se sufinancira sa iznosom od 2.000,00 eura.

**II.**

Udruge kojima su dodijeljena sredstva ovom Odlukom imaju pravo prigovora na Odluku u roku od 8 dana od dana primitka iste. Prigovor ne odgađa provedbu ove Odluke.

**III.**

Općina Dubrava i udruge navedene pod točkama 1. do 6. ove Odluke međusobne odnose će regulirati zasebnim Ugovorima o dodjeli financijskih sredstava.

**IV.**

Ova Odluka stupa na snagu danom donošenja i objavit će se na mrežnim stranicama Općine Dubrava.

KLASA: 402-08/24-01/2

URBROJ: 238-5/02-24-4

Dubrava, 9. travanj 2024. godine

 OPĆINSKI NAČELNIK:

 Tomislav Okroša, mag.ing.el.

Dostaviti:

1. Udrugama 1-6,

2. Jedinstveni upravni odjel, ovdje,

3. Računovodstvo,

4. Pismohrana.